— І Неўскага? Вы пра Міхаіла Велера? Бо ў яго ёсць і “Легенды Арбата”, і “Легенды…” ды “Фантазіі Неўскага праспекта”. Мой муж [Юрый Брэус — Н.Б.] таксама ўлюбёны ў ягоную творчасць, чытаў усе яго кнігі. І быў такі шчаслівы, калі аднойчы знянацку з ім пазнаёміўся. Юрый тады працаваў дырэктарам гандлёвага цэнтра “Гарбушка” ў Маскве, прыйшоў на нейкую прэзентацыю — і наш сябра паэт Уладзімір Вішнеўскі папрасіў яго: маўляў, я тут з Велерам, а мне трэба весці прэзентацыю, дык ты апякуй яго на банкеце. Юрый кінуўся яму прыносць тое-сёе, а Велер кажа: ды вы лепш пасядзіце са мной, давайце пагаворым… Уражанняў — на ўсё жыццё!